Cottbus

Cottbus (alemanez  ahoskatua; ; ) Alemaniako Brandenburgo estatuko hiri bat da. Berlin hiriburutik 125 kilometro hego-ekialderantz dago eta hiriburu haren antzera Spree ibaiak zeharkatzen du.

 Geografia eta Klima 

Spreewald Biosfera Erreserbaren hegoaldean kokaturik dago eta Poloniarekiko mugatik 30 kilometro eskasera. Klima epela eta hezea du, batezbeste 8'9 °C-ko tenperaturaz eta 565 milimetroko prezipitazioaz. Hilerik euritsuena abuztua da eta lehorrena otsaila.

 Historia 

Cottbus X. mendean sortu zen, sorabiarrek Spree ibaiaren uharte hareatsu batean gaztelua eraiki zutenean. Herriaren lehen aipamena aldiz 1156 urtekoa da. XIII mendean germaniarrak iritsi ziren eta sorabiarrekin batera integratu ziren Cottbusen.

Erdi Aroan artilearengatik egin zen ezagun Cottbus, izan ere Brandenburgo, Bohemia eta Saxoniara esportatzen baitzuen. 1462an Brandenburgoko margraverriak eskuratu zuen eta 1701etik aurrera Prusiako Erresumaren parte izan zen.

Bigarren Mundu Gerra amaiera aldera Armada Gorriak okupatu zuen eta ondoren 1990. urtera arte Alemaniako Errepublika Demokratikoaren barnean egon zen. 1976. urtean 100.000 biztanle izatera ailegatu zenez Hiri Handi izendapena bereganatu zuen.

 Kultura 

Urteko Ekialdeko Europako Zinemaldia izaten da Cottbusen.

 Iruditegia 

 Hiri senidetuak 
  Montreuil-sous-Bois, Frantzia, 1959
  Grosseto, Italia, 1967
  Lipetsk, Errusia, 1974
  Zielona Góra, Polonia, 1975
  Targovishte, Bulgaria, 1975 23px Košice, Eslovakia, 1978
  Saarbrücken, Alemania, 1987
  Gelsenkirchen, Alemania, 1995
  Nuneaton, Erresuma Batua, 1999

 Demografia 

 Kanpo estekak 
 Cottbuseko udal webgunea 

Kategoria:Brandenburgoko herriak